Digitalizarea educaţiei. Tehnologie obligatorie de la 
grădiniţă, inteligenţă artificială în liceu. Ce prevede 
„Profilul absolventului”, proiect aflat în dezbatere 
publică 

Ministerul Educaţiei a lansat în dezbatere publică „Profilul absolventului”, 
în funcţie de care urmează să se elaboreze curriculumul naţional pentru 


următorii ani. 


Dacă proiectul este aprobat în forma actuală, acest lucru înseamnă, 
printre altele, că utilizarea tehnologiei o să fie obligatorie încă de 
la grădiniţă, că preşcolarii vor învăţa să scrie inclusiv pe 
calculator, în timp ce pentru elevii mai mari devine obligatorie 


folosirea inteligenţei artificiale. 


Vom prezenta în cele ce urmează propunerile din „Profilul absolventului” 
care au legătură cu digitalizarea educaţiei şi cu folosirea tehnologiei, cu 
precizarea că acestea nu sunt singurele aspecte prevăzute în proiect, însă 


ele fac obiectul prezentului articol. 


În plus, menţionăm că vineri, 20 octombrie, este organizată şi o 
dezbatere publică pe acest subiect, la care vor participa reprezentanţi ai 
Ministerului Educaţiei, ai mediului preuniversitar şi universitar, ai 


federaţiilor sindicale reprezentative, precum şi ai societăţii civile. 


Potrivit Ministerului Educaţiei, propunerile şi sugestiile se pot 
trimite în perioada 13 — 23 octombrie 2023 pe adresa de e- 


mail consultareGrocnee.ro. 


Profilul absolventului. Învăţământ preşcolar. 


Cu alte cuvinte, iată ce trebuie să ştie şi să facă un copil de grădiniţă, 


conform „Profilului absolventului”: 


e Experimentează scrisul cu o varietate de instrumente de scris 


(creion, pensulă, computer etc.) 


e Redă idei, păreri, gânduri, folosind instrumente de scris, de desenat, 


inclusiv utilizând noile tehnologii 
e Este curios să exploreze noi jocuri, activităţi, inclusiv aplicaţii 
digitale. 


e Poate folosi unele aplicaţii digitale sau jocuri fără ajutor, ştie că 


trebuie să ceară permisiune înainte de a folosi internetul. 


e Este conştient de existenţa tehnologiei și a modului în care aceasta 


îmbunătăţeşte şi afectează viaţa. 


e Aplică reguli de bază pentru siguranţa în mediul online, stabilite 


împreună cu adulţii 


e Respectă regulile privind folosirea dispozitivelor digitale şi a 


internetului. 


Profilul absolventului. Învăţământ primar 


e Identifică fapte, opinii, emoţii în mesaje orale sau scrise, inclusiv pe 
suport audio-video sau digital, în contexte familiare de comunicare în 


limba maternă şi/sau oficială. 


e Manifestă curiozitate pentru accesarea şi crearea de conţinuturi 


digitale simple, care răspund unor nevoi de învăţare specifice. 


e Rezolvă sarcini simple de învăţare prin utilizarea unor dispozitive şi 
aplicaţii digitale familiare, care presupun funcţii şi reguli elementare 
de folosire. 

e Respectă reguli simple care vizează siguranţa fizică şi 
socioemoţională în utilizarea diferitelor dispozitive digitale, cu 


respectarea unor reguli simple. 
e Aplică reguli simple de colaborare, interacţiune şi siguranţă în 
comunităţi online. 


e Comunică adecvat cu cei din jur (verbal, în scris, prin canale şi 


instrumente digitale), în formă potrivită contextului în care se află. 


+ Este preocupat să se exprime corect în scris sau verbal, inclusiv prin 


texte digitale, fiind atent la respectarea regulilor de comunicare. 


e Citeşte informaţii pe teme de interes, în limba maternă şi în alte limbi 


străine, în format print sau digital, la şcoală şi în timpul liber. 


e Caută constant noi modalităţi de a folosi tehnologia pentru a învăţa şi 
pentru a fi în siguranţă pe internet. 

e Navighează pe internet cu o anumită independenţă şi explorează 
conţinut digital fără o supraveghere constantă, respectând regulile 


stabilite. 


e Foloseşte internetul şi dispozitivele digitale într-un mod care este 


sigur şi respectuos pentru sine şi pentru ceilalţi. 


e Respectă regulile stabilite pentru utilizarea tehnologiei şi a 


internetului, în interacţiunile online. 


Profilul absolventului. Învăţământ gimnazial 


e Procesează informaţii diverse provenite dintr-o varietate de mesaje 


ascultate sau texte citite prin intermediul diverselor media. 


e Manifestă interes pentru accesarea, crearea şi împărtăşirea de 
conţinuturi digitale variate, care răspund unor nevoi de învăţare 
specifice. Rezolvă sarcini variate de învăţare prin utilizarea cu 
încredere a unor dispozitive şi aplicaţii digitale, potrivit regulilor de 


funcţionare a acestora. 


e Interacţionează şi colaborează în mediile digitale, folosind principiile 
cetăţeniei democratice. 
e Caută şi citeşte diferite surse de informare, în limba maternă şi în 


alte limbi străine, în format print sau digital, la şcoală şi în timpul 
liber. 


e Caută să afle lucruri noi despre subiectele care îl interesează şi 


identifică informaţii în surse variate, inclusiv în mediul digital. 


e Formulează întrebări cu privire la ceea ce învaţă, la scopul şi modul 
în care foloseşte tehnologia. 

e Îşi organizează şi gestionează activităţile digitale fără a fi ghidat în 
fiecare pas, îşi asumă responsabilitatea pentru comportamentul 


online. 


e Înţelege şi respectă norme etice online, inclusiv drepturile de autor. 


Profilul absolventului. Învăţământ liceal 


e Participă responsabil şi creativ la o diversitate de interacțiuni în 
contexte variate, inclusiv în noile media, respectând convențiile de 


comunicare şi apreciind diversitatea culturală. 


e Manifestă interes pentru dezvoltarea de conţinuturi digitale şi 
utilizarea noilor tehnologii, inclusiv a celor care valorifică inteligenţa 
artificială, ca răspuns la nevoi de învăţare specifice, inclusiv 


profesionale. 


e Rezolvă creativ probleme care presupun organizarea datelor, a 
informaţiilor şi a conţinutului digital, prin utilizarea unor dispozitive, 
aplicaţii digitale şi reţele, potrivit principiilor şi mecanismelor de 
funcţionare a acestora. 

e Utilizează critic tehnologiile digitale prin analizarea oportunităţilor, 
limitărilor şi riscurilor pe care le implică şi prin respectarea unor 
principii — de etică şi juridice, inclusiv din perspectivă profesională — 


care vizează datele personale şi proprietatea intelectuală. 


Proiectul „Profilul absolventului” este disponibil aici. 


Sistemul vrea să ne reducă la tăcere! Sprijiniţi 
OrtodoxINFO! 


Ne străduim să menţinem viu acest site și să vă punem 
la dispoziție informaţii care să facă lumină în provocările 
pe care le trăim. Activitatea independentă a 
OrtodoxINFO funcționează strict cu ajutorul cititorilor, 
din acest motiv vă cerem acum ajutorul. Ne puteți 
sprijini printr-o donaţie bancară sau prin PayPal, 
completând formularul de mai jos. 


DONAȚIE LUNARĂ DOAR ACUM 


€5 €10 €20 Altă sumă 


[Donati ] 


Mulţumim celor care ne-au ajutat până acum! 


